વોશિંગ્ટન- અમેરિકન મીડિયાએ પોતાના એક રિપોર્ટમાં દાવો કર્યો છે કે, પાકિસ્તાનની જાસૂસી સંસ્થા ISI અફઘાનિસ્તાન સરહદે આતંકી સંગઠન તાલિબાનને મદદ પહોંચાડી રહી છે. અમેરિકાના અખબારે તેના રિપોર્ટમાં ઉલ્લેખ કર્યો છે કે, અફઘાનિસ્તાન સરહદે પાકિસ્તાન કેટલીક વિશિષ્ટ જગ્યાઓ પર તાલિબાની આતંકીઓને આશ્રય આપી રહ્યું છે. અમેરિકન મીડિયાના રિપોર્ટમાં જણાવવામાં આવ્યું છે કે, અફઘાનિસ્તાનમાંથી તાલિબાની આતંકી કોઈપણ જાતની રોકટોક વગર પાકિસ્તાનની સેનાના ગઢ કહેવાતા ક્વેટામાં આવતા જતા રહે છે. જ્યાં તેઓ પાકિસ્તાની સેના અને ઈન્ટર સર્વિસ ઈન્ટેલિજન્સના (ISI) અધિકારીઓ સાથે મુલાકાત કરતા હોય છે.